《舟行分途次野渡韵》
宋代·卫宗武

同舟李郭喜相亲，尽日赓酬夜至分。
未信诗能穷我辈，不庆天遽丧斯文。
相违虽判城西路，有约同看岭上云。
从此吟毫可停运，只疑风月未饶君。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。